अनूप : घर के प्रति उपन्यासकार का जबरदस्त आकर्षण है‎। नौकर की कमीज में संतू बाबू एक दफ्तर में नौकर हैं‎। नवविवाहित हैं‎। एक डाक्टर के बंगले के आहाते में किराए पर रहते हैं‎। निम्नमध्यवित्त के कारण घर में सामान बहुत कम है‎। गिनती की चीजें हैं‎‎। हरेक चीज का अस्तित्व है। बहुत कम वस्तुओं से इनका घर बन जाता है‎। दीवार में खिड़की रहती थी में भी नवदम्पति एक कमरे के डेरे में रहता है‎‎। नायक रघुवर प्रसाद ने यह कमरा किराए पर लिया है। गौने के बाद बहू इसी घर में आती है‎। यही सोने का कमरा है, यही रसोई और यही बैठक।